BE kritikohet për krizën e emigrantëve
Kreu i Komisionit Evropian kritikon vendet anëtare të BE-së gjatë një seance të Parlamentit Evropian
Shefi i Komisionit Evropian, Jean-Claude Juncker, kritikoi ashpër vendet anëtare të BE-së për mosmbajtjen e premtimeve për përballimin e krizës së refugjatëve. Vendet anëtare po përmbushin me shumë ngadalësi zotimet për rivendosjen e 120 mijë refugjatëve, si dhe për dhënien e 2.3 miliardë Euro fonde për përballimin e krizës. Gjatë një takimi të sotshëm të Parlamentit Evropian, Presidenti i Komisionit Evropian Jean-Claude Juncker u bëri thirrje vendeve anëtare të mbajnë premtimet për krizën e emigrantëve. BE-ja miratoi një plan në shtator për shpërndarjen e 120 mijë refugjatëve në 28 vendet anëtare, krahas 40 mijë të tjerëve të planifikuar më parë. Sipas zotit Juncker, rivendosja nuk po kryhet me ritmin e duhur. Zoti Juncker i kritikoi vendet anëtare edhe për mosplotësimin e 2.3 miliardë Eurove të premtuara si fonde për krizën. 28 vendet anëtare të BE-së janë të dyzuara ndërmjet solidaritetit për emigrantët dhe ruajtjes së sigurisë. Në Bruksel janë shtuar zëra frike për të ardhmen e BE-së, ndërkohë që në vende të ndryshme kanë filluar edhe kundër-reagime politike. u shpreh Presidenti i Këshillit Evropian, Donald Tusk. Pavarësisht thirrjeve të Kancelares gjermane Angle Merkel për mbajtjen hapur të dyerve të Evropës, udhëheqës të tjerë evropianë konsiderojnë si prioritet mbajtjen nën kontroll të kufijve, deportimin e personave që nuk fitojnë azil, dhe pagesat ndaj vendeve të treta për të mbajtur refugjatët në territorin e tyre.